**Ministru kabineta noteikumu projekta „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” ir izstrādāts pēc Aizsardzības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” izstrādāts, lai izpildītu no Nacionālo bruņoto spēku (turpmāk – NBS) likuma 6. panta izrietošos uzdevumus (valsts teritorijas aizsardzība, neaizskaramības nodrošināšana un valsts apdraudējuma situācijas novēršana), kā arī, lai novērstu potenciālus draudus militāriem objektiem un nodrošinātu drošību militāru pasākumu norises vietās.  NBS speciālos radiolīdzekļus īslaicīgi izmantos:  a. šādu apdraudējuma gadījumu novēršanai:  1) pret militāro objektu (infrastruktūru), vai objektā esošajām personām vērsts bezpilota gaisa kuģa (BPGK) vai attālināti vadāmas bezpilota mehāniskās ierīces uzbrukums vai tā mēģinājums,  2) terora akts, sabotāža, diversija un cita graujoša darbība vai to mēģinājums militārā objektā un militārā pasākuma norises vietā vai to tuvumā,  3) nezināmas izcelsmes sprādzienbīstamas, radioaktīvas, ķīmiski vai bioloģiski bīstamas iekārtas vai ierīces izvietošana (uzstādīšana) militārā objektā, militārā pasākuma norises vietā vai to tuvumā,  4) spiegošana (atklāta vai slēpta militārā objekta vai militārā pasākuma vietas personāla un veicamo darbību novērošanai),  b. ja tas ir nepieciešams speciālo operāciju izpildei (piemēram, ķīlnieku atbrīvošanai, teroristu darbības un koordinācijas ierobežošanai, sabiedriskās kārtības traucējumu novēršanai),  c. lai apmācītu un trenētu personālsastāvu speciālo radiolīdzekļu lietošanā, kā arī veiktu speciālo radiolīdzekļu darbības testēšanu.  Īstenojot elektroniskos pretpasākumus, (elektroniskās pretdarbošanās paņēmienus), NBS novērsīs:  1) iespējamo personāla savainošanu vai pat bojāeju,  2) aizsargājāmā objekta infrastruktūras, tā funkcionēšanai nozīmīgu iekārtu un līdzekļu iznīcināšanu vai bojāšanu,  3) potenciālos zaudējumus vai bojājumus NBS vienību bruņojumam un ekipējumam,  4) potenciālos ierobežojumus NBS vienības rīcības un kustības brīvībai, operāciju (uzdevumu) izpildei,  5) klasificētās un aizsargājamās informācijas iespējamo nesankcionētu ieguvi un tās kompromitēšanu.  Ņemot vērā minēto, Ministru kabineta 2011. gada 1. februāra noteikumu Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai” 5.2. apakšpunkts ir izteikts jaunā redakcijā, nosakot, ka NBS speciālos radiolīdzekļus īslaicīgi izmanto, lai preventīvi aizsargātu un novērstu apdraudējumu militārajiem objektiem, nodrošinātu drošību militāro pasākumu norises vietās, veiktu personālsastāva apmācību un treniņus, kā arī speciālo radiolīdzekļu testēšanu militārajos poligonos un īslaicīgi izveidotajās mācību vietās, speciālo operāciju veikšanai, kā arī valstsapdraudējuma situācijas novēršanai un pārvarēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki, Militārās izlūkošanas un drošības dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |
| --- |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projektam nav ietekmes uz NBS funkcijām un institucionālo struktūru. Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija. Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav |

Iesniedzējs:

valsts sekretārs J.Garisons

Lubgāns 67071905

vitolds.lubgans@mil.lv